
 7.12.2011
 BG
 Официален вестник на Европейския съюз
 L 324/9
 РЕГЛАМЕНТ ЗА ИЗПЪЛНЕНИЕ (ЕС) No 1267/2011 НА КОМИСИЯТА
 от 6 декември 2011 година
 за изменение на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграф 3 и член 38, буква г) от него,
 като има предвид, че:
 (1)
 В член 10 от Регламент (ЕО) No 1235/2008 на Комисията (2) се предвижда Комисията да състави списък на контролните и надзорните органи, компетентни да извършват проверки и да издават сертификати в трети държави за целите на равностойността, и да го публикува в приложение IV към същия регламент.
 (2)
 Комисията разгледа заявленията за включване в този списък, получени до 31 октомври 2009 г., и взе предвид единствено пълните заявления. Съответните контролни и надзорни органи бяха приканени да представят допълнителна информация в срок от два месеца, за да може Комисията да провери дали са спазили изискванията по член 11 от Регламент (ЕО) No 1235/2008. В списъка от приложение IV към Регламент (ЕО) No 1235/2008 следва да бъдат включени само онези контролни и надзорни органи, за които последващата проверка на цялата получена информация е установила, че са спазили посочените изисквания.
 (3)
 Поради големия брой заявления от контролни и надзорни органи, за които е поискана допълнителна информация, разглеждането на заявленията и изготвянето на първоначалния списък отне повече време от предвиденото. Предвид натрупания опит държавите-членки следва да получат разрешение да продължат да издават разрешения за внос, които обаче да имат максимален срок на валидност, и да им бъде отпуснат по-дълъг период, през който да могат да издават посочените разрешения.
 (4)
 В хода на разглеждането на заявленията може да възникнат затруднения във връзка с тълкуването на обстоятелствата, при които даден контролен или надзорен орган може да бъде оттеглен от списъка в съответствие с член 12, параграф 2 от Регламент (ЕО) No 1235/2008. С цел да се избегнат по-нататъшни затруднения е необходимо посочените обстоятелства да бъдат пояснени. Тези пояснения обаче не следва да налагат нови задължения за контролните или надзорните органи.
 (5)
 Опитът показва, че може да възникнат затруднения при тълкуването на последствията от нередностите или нарушенията, които засягат биологичния статус на даден продукт. Следователно, с цел да се избегнат по-нататъшни затруднения и да се изясни връзката между Регламент (ЕО) No 1235/2008, изменен с настоящия регламент, и останалите действащи разпоредби по отношение на вноса на биологични продукти от трети държави, е необходимо да се отменят задълженията на контролните или надзорните органи на държавите-членки във връзка с неотговарящи на изискванията продукти, внесени в съответствие с член 33, параграф 3 от Регламент (ЕО) No 834/2007. Това пояснение обаче не следва да налага нови задължения за контролните или надзорните органи на държавите-членки.
 (6)
 С